Diari Oficial de la Generalitat Valenciana


Sumari del DOGV 7546, del 12-06-2015 (2015/5416)

Notificació de la sentència dictada en el procediment de mesures en relació amb els fills número 560/2014.
----------------------------------------------------------------------------------------------------------

### Dades del document

Número de DOGV
:   7546

Data del DOGV
:   12-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5416


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de mesures en relació amb els fills número 560/2014. [2015/5416]  
Demandant: Vanesa Cortez Galvis.  
Procurador: Pablo Cremades López de Teruel.  
Demandat: Julio César Orellana.  
Procurador:  
Antonio Rodríguez-Moldes Peiró, secretari del Jutjat de Primera Instància número número 9 de València, per este edicte, faig saber que en les actuacions de mesures en relació amb els fills, seguides amb el número 560/2014, a instàncies de Vanesa Cortez Galvis contra Julio César Orellana, en situació de rebel·lia, en les quals, amb data 4 de juny de 2015, s'ha dictat sentència, la part dispositiva de la qual diu:  
«Estime la demanda presentada per Vanesa Cortez Galvis contra Julio Cèsar Orellana i declare els efectes següents respecte del fill menor dels dos:  
1. La pàtria potestat serà compartida. Este exercici conjunt suposa que les decisions importants relatives al menor seran adoptades pels dos progenitors de mutu acord i si hi ha discrepància ho resoldrà el Jutjat d'acord amb el tràmit previst en l'article 156 del Codi Civil. A títol indicatiu són decisions incloses en l'àmbit de la pàtria potestat les relatives a les qüestions següents:  
a) Canvi de domicili del menor fora del municipi de residència habitual i trasllat a l'estranger, excepte viatges vacacionals.  
b) Elecció inicial o canvi de centre escolar.  
c) Determinació de les activitats extraescolars o complementàries.  
  
d) Celebracions socials i religioses de rellevància (baptisme, primera comunió i semblants en altres religions).  
e) Actes mèdics no urgents que suposen intervenció quirúrgica o tractament mèdic de llarga duració o psicològics.  
Es reconeix al progenitor no custodi el dret a obtindre informació sobre la marxa escolar del menor i a participar en les activitats tutorials del centre. Igualment podrà demanar informació mèdica sobre els tractaments del seu fill.  
2. S'atribuïx a la demandant la guarda i custòdia del menor.  
3. Com a aliments en favor del fill, el demandat haurà d'ingressar en el compte que la mare indique la quantitat de cent cinquanta euros mensuals, que es modificarà anualment d'acord amb l'índex de preus al consum que publique l'organisme estatal competent. Els gastos extraordinaris necessaris i els convenients si hi ha acord o autorització judicial seran sufragats per mitat.  
4. El règim de visites del pare amb el menor serà el següent: dissabtes alterns des de les 10.00 hores fins a les 20.00 hores i els diumenges alterns des de les 10.00 hores fins a les 20.00 hores sense pernocta fins que el fill complisca l'edat de 6 anys moment en què el règim de visites del pare serà els caps de setmana alterns des de les 10.00 hores del dissabte fins a les 20,00 hores del diumenge i tots els dimarts i dijous en setmanes alternes de 18.00 hores a 20.00 hores.  
Respecte a les vacacions del menor, quan este complisca l'edat de 6 anys, el pare podrà tindre el menor en companyia seua la mitat de les vacacions escolars d'estiu, Setmana Santa i Nadal. L'arreplega i la tornada del menor s'haurà de fer en el domicili matern.  
Si no hi ha acord en el règim de visites, la mare triarà els anys parells i el pare els imparells.  
Notifiqueu esta resolució a les parts.  
Contra esta sentència es pot preparar un recurs d'apel·lació en este Jutjat, en termini de cinc dies, per a l'Audiència Provincial de València.  
  
No pertoca fer pronunciament exprés sobre la imposició de costes.  
  
Esta és la meua sentència, que pronuncie, mane i firme.»  
  
I perquè valga de notificació de forma deguda a Julio César Orellana, en rebel·lia, expedisc i firme este edicte.  
  
València, 4 de juny de 2015.- El secretari judicial: Antonio Rodríguez-Moldes Peiró.